Document ID: 31997R0850

ΚΑΝΟΝΙΣΜΟΣ (ΕΚ) αριθ. 850/97 ΤΗΣ ΕΠΙΤΡΟΠΗΣ της 13ης Μαΐου 1997 για τροποποίηση του κανονισμού (ΕΚ) αριθ. 529/97, για το άνοιγμα και τον τρόπο διαχείρισης δασμολογικής ποσόστωσης 300 000 τόνων σίτου ποιότητας και για το άνοιγμα τμημάτων εισαγωγικής ποσόστωσης, αφενός, μαλακού σίτου και σκληρού σίτου ποιότητας και, αφετέρου, σκληρού σίτου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL που καταρτίσθηκε κατόπιν των διαπραγματεύσεων δυνάμει του άρθρου XXIV.6 της GATT (1), και ιδίως το άρθρο 1,
Εκτιμώντας:
ότι ο κανονισμός (ΕΚ) αριθ. 529/97 της Επιτροπής, της 21ης Μαρτίου 1997, για το άνοιγμα και τον τρόπο διαχείρισης δασμολογικής ποσόστωσης 300 000 τόνων σίτου ποιότητας και για την κατάργηση του κανονισμού (ΕΚ) αριθ. 1854/94 (2) θέσπισε τις διατάξεις που διέπουν τις εισαγωγές στο πλαίσιο της εν λόγω ποσόστωσης 7 ότι διαπιστώθηκε έλλειψη συμφωνίας στις προθεσμίες μεταποίησης του εισαγόμενου σίτου που προβλέπονται, αντίστοιχα, στο άρθρο 2 παράγραφος 1 στοιχείο γ) τρίτη περίπτωση και στο άρθρο 6 παράγραφος 1 του εν λόγω κανονισμού 7 ότι πρέπει να τροποποιηθεί ο κανονισμός (ΕΚ) αριθ. 529/97 προκειμένου να αποκατασταθεί η έλλειψη αυτή συμφωνίας 7 ότι, επιπλέον, λαμβανομένης υπόψη της κατάστασης της κοινοτικής αγοράς σίτου, είναι σκόπιμο να δοθεί προθεσμία για την υποβολή αιτήσεων πιστοποιητικών εισαγωγής στο πλαίσιο της εν λόγω ποσόστωσης 7
ότι, με τον κανονισμό (ΕΚ) αριθ. 2228/96 της Επιτροπής, της 21ης Νοεμβρίου 1996, για το άνοιγμα και τον τρόπο διαχείρισης δασμολογικής ποσόστωσης 50 000 τόνων σκληρού σίτου του κωδικού ΣΟ 1001 10 00 (3), ορίστηκαν οι διατάξεις που διέπουν τις εισαγωγές στο πλαίσιο της εν λόγω ποσόστωσης 7 ότι, για τις αιτήσεις πιστοποιητικού εισαγωγής που υποβλήθηκαν από την 1η Ιανουαρίου 1996 μέχρι την έναρξη ισχύος του, το άρθρο 2 παράγραφος 1 δεύτερο εδάφιο του εν λόγω κανονισμού προβλέπει τη δυνατότητα, για τους ενδιαφερόμενους επιχειρηματίες, να ζητήσουν την επιστροφή του καταβληθέντος δασμού 7 ότι οι αιτήσεις επιστροφής που κατατέθηκαν αφορούν ποσότητα 43 143 τόνων 7 ότι, για την περίοδο εμπορίας 1996/97, απομένει μία ποσότητα 6 857 τόνων, η οποία μπορεί να εισαχθεί στο πλαίσιο της ποσόστωσης αυτής και, κατά συνέπεια, πρέπει να ανοιχθεί τμηματική εισαγωγική ποσόστωση που να αφορά την ποσότητα αυτή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 παράγραφος 1 του κανονισμού (ΕΚ) αριθ. 529/97 αντικαθίσταται από το ακόλουθο κείμενο:
«1. Κατόπιν προσκομίσεως της απόδειξης που βεβαιώνει ότι ο σχετικός σίτος μεταποιήθηκε εντός προθεσμίας έξι μηνών από την ημερομηνία αποδοχής της θέσης σε ελεύθερη κυκλοφορία, σε έναν από τους τόπους που προβλέπονται από την γραπτή δέσμευση του αιτούντος, και εφόσον η ποιότητα του εισαγόμενου προϊόντος είναι σύμφωνη με τα κριτήρια που αναφέρονται στο άρθρο 1 παράγραφος 1, αποδεσμεύεται η εγγύηση εισαγωγής που αναφέρεται στο άρθρο 1 παράγραφος 2 για την ποσότητα για την οποία προσκομίζεται η εν λόγω απόδειξη. Στην περίπτωση κατά την οποία η ποιότητα του εισαγόμενου προϊόντος, βάσει του αποτελέσματος των αναλύσεων που αναφέρονται στο άρθρο 5, είναι κατώτερη από την προβλεπόμενη ποιότητα, ο εν λόγω σίτος κατατάσσεται κατ' εφαρμογή των διατάξεων του κανονισμού (ΕΚ) αριθ. 1249/96. Στην περίπτωση αυτή, το ποσό του εισαγωγικού δασμού που ισχύει για το εν λόγω σκληρό σίτο ποιότητας, προσαυξημένο κατά 5 Ecu ανά τόνο, παρακρατείται ως εισαγωγικός δασμός από το ποσό της εγγύησης που αναφέρεται στο άρθρο 1. Το υπόλοιπο αποδεσμεύεται.»
Άρθρο 2
1. Η προθεσμία υποβολής των αιτήσεων πιστοποιητικών εισαγωγής όσον αφορά:
- το σκληρό σίτο που υπάγεται στον κωδικό ΣΟ 1001 10 00 ποιότητας σύμφωνα με τα κριτήρια που ορίζονται στο παράρτημα Ι του κανονισμού (ΕΚ) αριθ. 529/97 και
- το μαλακό σίτο που υπάγεται στον κωδικό ΣΟ 1001 90 99 ποιότητας σύμφωνα με τα κριτήρια που ορίζονται στο παράρτημα Ι του κανονισμού (ΕΚ) αριθ. 529/97,
αρχίζει από την ημερομηνία έναρξης ισχύος του παρόντος κανονισμού. Λήγει στο τέλος της τριακοστής ημέρας μετά την ημέρα έναρξής της.
2. Οι συνολικές ποσότητες που μπορούν να εισαχθούν σύμφωνα με τις διατάξεις του παρόντος άρθρου ανέρχονται σε 100 000 τόνους σκληρού σίτου και 100 000 τόνους μαλακού σίτου.
3. Οι διατάξεις του κανονισμού (ΕΚ) αριθ. 529/97 εφαρμόζονται για τις εν λόγω εισαγωγές.
Άρθρο 3
1. Η προθεσμία υποβολής αιτήσεων πιστοποιητικών εισαγωγής σκληρού σίτου που υπάγεται στον κωδικό ΣΟ 1001 10 00, με ελάχιστη περιεκτικότητα υαλωδών κόκκων 73 %, όπως προβλέπεται στον κανονισμό (ΕΚ) αριθ. 2228/96, αρχίζει από την ημερομηνία έναρξης ισχύος του παρόντος κανονισμού. Λήγει στο τέλος της τριακοστής ημέρας μετά την ημέρα έναρξής της.
2. Η συνολική ποσότητα που μπορεί να εισαχθεί σύμφωνα με τις διατάξεις του παρόντος άρθρου ανέρχεται σε 6 857 τόνους.
3. Οι διατάξεις του κανονισμού (ΕΚ) αριθ. 2228/96 εφαρμόζονται για τις εν λόγω εισαγωγές.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαΐου 1997.

Labels: 3
11
15
17